**OBAVEŠTENjE O OBRADI PODATAKA O LIČNOSTI**

Opštinska uprava opštine Prijepolje, prikuplja lične podatke učenika i studenata (kandidata) koji su se prijavili na javni poziv za dodelu jednokratne novčane nagrade talentovanih učenika i studenata i vrši obradu tih podataka u skladu s odredbama Zakona o zaštiti podataka o ličnosti („Službeni glasnik RS" broj 87/2018).

**Obrada podataka:**

Pod obradom podataka podrazumeva se svaka radnja preduzeta u vezi s podacima, kao što su: prikupljanje, beleženje, prepisivanje, umnožavanje, kopiranje, prenošenje, pretraživanje, razvrstavanje, pohranjivanje, razdvajanje, ukrštanje, objedinjavanje, upodobljavanje, korišćenje, stavljanje na uvid, snimanje, organizovanje, čuvanje.

**Svrha prikupljanja i dalje obrade podataka:**

Podaci se prikupljaju radi utvrđivanja identiteta i donošenja odluke.

**Način prikupljanja podataka:**

Podaci se prikupljaju iz prijava za dodelu jednokratne novčane nagrade iz sredstava budžeta opštine Prijepolje.

**Način korišćenja podataka:**

Podaci se prikupljaju radi donošenja odluke o dodeli jednokratne novčane nagrade talentovanim učenicima i studentima.

**Vrsta lica koja koriste podatke:**

Opštinska uprava opštine Prijepolje.

**Pravni osnov prikupljanja podataka:**

Dobrovoljni pristanak studenta, na osnovu Zakona o zaštiti podataka o ličnosti.

**Pravo na opoziv:**

Učenik i student čiji su podaci predmet prikupljanja može opozvati pristanak pismeno ili usmeno na zapisnik. U slučaju opoziva, lice koje je dalo pristanak dužno je da rukovaocu naknadi opravdane troškove i štetu u skladu sa propisima koji uređuju odgovornost za štetu. Obrada podataka je nedozvoljena posle opoziva pristanka.

**Prava učenika i studenata u slučaju nedozvoljene obrade:**

Učenik i student čije podatke obrađuje Opštinska uprava opštine Prijepolje:

a) na istinito i potpuno obaveštavanje o obradi njegovih podataka na osnovu Zakona

b) da zahteva od Opštinska uprav opštine Prijepolje da mu stavi na uvid podatke koji se na njega odnose, odnosno da zahteva kopiju podataka, ispravku, dopunu, ažuriranje, brisanje podataka, kao i prekid i privremenu obustavu obrade

v) na brisanje podataka u slučaju da svrha obrade nije jasno određena i/ili da je svrha obrade izmenjena, a nisu ispunjeni uslovi za obradu za tu izmenjenu svrhu i/ili da je svrha obrade ostvarena, odnosno podaci više nisu potrebni za ostvarivanje svrhe; i/ili da je način obrade nedozvoljen; i/ili da podatak spada u broj i vrstu podataka čija je obrada nesrazmerna svrsi; i/ili da je podatak netačan, a ne može se putem ispravke zameniti tačnim; i/ili da se podatak obrađuje bez pristanka ili ovlašćenja zasnovanog na zakonu i u drugim slučajevima kada se obrada ne može vršiti u skladu s odredbama Zakona.

Opštinska uprava opštine Prijepolje se obavezuju da će lične podatke učenika i studenata koristiti u navedenu svrhu i da dobijene podatke neće učiniti dostupnim neovlašćenim licima, odnosno obavezuje se da neće vršiti obradu podataka u slučajevima propisanim ovim Zakonom.

Kod svake obrade podataka sadržanih u zbirci podataka, Opštinska uprava opštine Prijepolje, će obezbediti zaštitu podataka o ličnosti bez obzira na državljanstvo i prebivalište, rasu, godine života, pol, jezik, veroispovest, političko i drugo uverenje, nacionalnu pripadnost, socijalno poreklo i status, imovinsko stanje, rođenje, obrazovanje, društveni položaj i druga lična svojstva.

**DOBROVOLjNI PRISTANAK ZA OBRADU PODATAKA O LIČNOSTI**

Ovim izjavljujem da sam u skladu sa ovim Zakonom o zaštiti podataka o ličnosti upoznat/a sa obradom podataka o mojoj ličnosti koju vrši Opštinska uprava opštine Prijepolje. Svojim potpisom dobrovoljno dajem izričit pristanak Opštinskoj upravi opštine Prijepolje. za prikupljanje, obradu i korišćenje mojih ličnih podataka, u smislu Zakona o zaštiti podataka o ličnosti i garantujem za istinitost i tačnost podataka.

Mesto i datum Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_